b'\n_START_ARTICLE_\nKenotafas\n_START_PARAGRAPH_\nKenotafas (gr. \xce\xba\xce\xb5\xce\xbd\xce\xbf\xcf\x84\xce\xac\xcf\x86\xce\xb9\xce\xbf\xce\xbd) \xe2\x80\x93 simbolinis antkapinis paminklas, statomas pagerbti mirus\xc4\xafj\xc4\xaf, kurio kapas arba palaidojimo vieta n\xc4\x97ra \xc5\xbeinoma. Da\xc5\xbenai statomas tuo atveju, jei mirusiojo palaikai yra sunkiai pasiekiamoje vietoje, jei jie negali b\xc5\xabti palaidoti t\xc4\x97vyn\xc4\x97je, jei mirusysis buvo kremuotas.\n_START_SECTION_\nIstorija\n_START_PARAGRAPH_\nKenotafai prad\xc4\x97ti statyti Senov\xc4\x97s Egipte ir Senov\xc4\x97s Graikijoje. \xc5\xa0iuo metu kenotafai statomi ne tik kapin\xc4\x97se, bet ir visuomenin\xc4\x97se vietose \xe2\x80\x93 aik\xc5\xa1t\xc4\x97se, parkuose, skveruose, \xc5\xbe\xc5\xabties vietose, keliuose. Kenotafai skirstomi pagal \xc5\xbeuvusi\xc5\xb3j\xc5\xb3 skai\xc4\x8di\xc5\xb3 \xc4\xaf vienetinius, grupinius arba masinius, pagal statinio tip\xc4\x85 \xc4\xaf laikinus ir nuolatinius, pagal \xc5\xbeuvusi\xc5\xb3j\xc5\xb3 u\xc5\xbesi\xc4\x97mim\xc4\x85 \xe2\x80\x93 lak\xc5\xabnams, alpinistams, j\xc5\xabreiviams, astronautams pagerbti.'